Ալեքսանդրա Տոկարևա

**Ալեքսանդրա Ֆելիքսովնա Տոկարևա** (, ), խորհրդային ռուս նկարչուհի, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադյան կազմակերպություն)։

## Կենսագրություն
Ծնվել է Ռոստովի մարզի Անաստասիևսկի շրջանի Լևաշովո գյուղում։  1940-1948 թվականներին սովորել է Ռոստովի գեղարվեստի ուսումնարանում, որն ավարտել է գերազանցությամբ։

1953-1959թ թվականներին սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում (Վիկտոր Օրեշնիկովի արվեստանոց)։ Դիպլոմային աշխատանքը եղել է «Առավոտ» նկարը:

1959-1963 թվականներին սովորել է ԽՍՀՄ Գեղարվեստի ակադեմիայի ստեղծագործական արվեստանոցում Վ. Մ. Օրեշնիկովի ղեկավարությամբ:

Ստեղծագործական արվեստանոցն ավարտելուց հետո ամուսնու՝ նկարիչ Վլադիմիր Տոկարևի հետ պարբերաբար ապրել և աշխատել է Կալինինի շրջանի Կիշարինո գյուղում՝ Վիշնի Վոլոչկոյի մոտակայքում, Ակադեմիական ամառանոցի հարևանությամբ:

Ա. Ֆ. Տոկարևան ստեղծագործական լայն շրջանակի նկարիչ է, նա ստեղծել է աշխատանքներ նկարչության բոլոր ժանրերում՝ դիմանկար, լանդշաֆտ, նատյուրմորտ, թեմատիկ նկար, նկարազարդումներ ռուսական հեքիաթների համար: 

Համամիութենական, հանրապետական, միջազգային գեղարվեստական ցուցահանդեսների մասնակցել է 1950 թվականից: Նկարչուհու անհատական ցուցահանդեսը տեղի է ունեցել Լենինգրադում 1989 թվականին: 1989-1992 թվականներին Տոկարևայի աշխատանքները հաջողությամբ ներկայացվել են Ֆրանսիայում *L' Ecole de Leningrad* ռուսական գեղանկարչության ցուցահանդեսներում և աճուրդներում։ 

Ա. Ֆ. Տոկարևայի ստեղծագործությունները գտնվում են Սանկտ Պետերբուրգի գեղարվեստի թանգարանի, Տագանրոգի արվեստի թանգարանի, Կեմերովոյի ժամանակակից արվեստի թանգարանի, Բելգորոդի արվեստի թանգարանի հավաքածուներում, ինչպես նաև մասնավոր հավաքածուներում Ռուսաստանում և արտերկրում:

Ալեքսանդրա Տոկարևան մահացել է 2015 թվականի մայիսի 1-ին Կաշիրինոյում։

## Ծանոթագրություններ

## Աղբյուրներ
* *Григорьева Н. Всесоюзная художественная*. // Ленинградская правда, 1963, 26 декабря.
* *Рощин А. Традиционная осенняя.* // Ленинградская правда, 1973, 18 декабря.
* *Художник.* 1976, № 2. — С. 12.
* *Леняшин В. Поиски художественной правды* // Художник. 1981, № 1. — С. 8—17.
* *Справочник членов Ленинградской организации Союза художников РСФСР.* — Л.: Художник РСФСР, 1987. — С. 132.
* *L' Ecole de Leningrad. Auction Catalogue.* — Paris: Drouot Richelieu, 11 Juin 1990. — p. 18-19.
* *ECOLE DE SAINT-PETERSBOURG* : catalogue / ARCOLE / Etude Gros-Delettrez. — Paris: Drouot Richelieu, 13 Mars, 1992. — INDEX 58 à 61.
* *Peintures Russes — РУССКИЕ ХУДОЖНИКИ* : catalogue / s.a. Servarts n.v. / Palais Des Beaux-Arts. — Bruxelles: Servarts s.a., 17 Fevrier, 1993. — 64 p. — Р. 57.
* *Иванов С. Неизвестный соцреализм. Ленинградская школа.* — СПб.: НП-Принт, 2007. — С. 397, 398. ISBN 5-901724-21-6, ISBN 978-5-901724-21-7.
* *Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005.* — Санкт-Петербург: «Первоцвет», 2007. — С. 83.
* *Александра Феликсовна Токарева. Живопись*. — Санкт-Петербург: Музейно-выставочный центр «Петербургский художник», 2008.

## Արտաքին հղումներ
* Ա. Ֆ. Տոկարևայի նկարչական աշխատանքների վիրտուալ թանգարան 
* Ա. Տոկարևան artforum.ru կայքում 
 
Կատեգորիա:Խորհրդային նկարչուհիներ
Կատեգորիա:Ռուս նկարիչներ
Կատեգորիա:Սանկտ Պետերբուրգի նկարիչների միության անդամներ